ai4bharat/Pralekha huggingface dataset:
श्रम आणि रोजगार मंत्रालय
उपमुख्य कामगार आयुक्त कार्यालय , मुंबईतर्फे कामगारांसाठी जनजागृती कार्यक्रमाचे आयोजन
मुंबई : 12 मार्च 2022
उपमुख्य कामगार आयुक्त कार्यालय , मुंबई यांच्यातर्फे आज कामगार आणि नियोक्ते यांच्यात जागरूकता आणि संवेदनशीलता निर्माण करण्यासाठी एका कार्यक्रमाचे आयोजन करण्यात आले होते.
कामगार आणि मालक यांच्यामध्ये कामगार कायद्यांबाबत जागरूकता निर्माण करण्याच्या उद्देशाने मुंबईतील माहुल रोड इथल्या वीर जिजामाता नगर, येथे हा कार्यक्रम आयोजित करण्यात आला होता. जनजागृती कार्यक्रमात आजूबाजूच्या भागातील महिलांसह कामगार मोठ्या संख्येने सहभागी झाले होते.
आपल्या स्वागतपर भाषणात तेज बहादूर, उपमुख्य कामगार आयुक्त , मुंबई, यांनी कामगार आणि नियोक्ते यांच्या प्राथमिक हक्कांची आणि कर्तव्यांची माहिती दिली आणि त्यांना स्वतःच्या हितासाठी कायद्याचे पालन करण्याची जाणीव करून दिली.
एचपीसीएलचे कार्यकारी संचालक विजय एस आगाशे यांनीही अशा प्रकारे कायद्यांचे पालन राष्ट्रीय विकासात कसा हातभार लावू शकतो याविषयी प्रबोधन केले.
कामगारांना त्यांच्या हक्कांबाबत प्रभावीपणे माहिती देण्यासाठी,एचपीसीएल कर्मचाऱ्यांचे पथक ,मुंबईतील उप-कामगार आयुक्तालय मध्यवर्ती येथील अधिकाऱ्यांनी कामगारांना भेडसावणाऱ्या विविध समस्या, त्यांचे हक्क आणि कामगार मंत्रालयाची भूमिका याविषयी एक मनोरंजक नाटिका सादर केली.
ई-श्रम पोर्टलवर कामगारांच्या नोंदणीसाठी हेल्प-डेस्कचे आयोजन करण्यात आले होते. कामगारांना संबंधित माहिती असलेली पत्रकेही देण्यात आली.
सुनीता शुक्ला, कार्यकारी संचालक, मनुष्यबळ विकास, आरसीएफ लिमिटेड, ए के अग्रवाल, माजी उपमुख्य कामगार आयुक्त, अहमदाबाद, व्हीएम सावंत, माजी कामगार कल्याण आयुक्त, नागपूर हे देखील या कार्यक्रमाला उपस्थित होते.
हा कार्यक्रम स्वातंत्र्याच्या अमृतमहोत्सवाच्या आयकॉनिक वीकच्या समारंभाचा एक भाग आहे. याअंतर्गत, केआरसीएल, एनपीसीआयएल, एमएमआरसीएल आणि ओएनजीसी येथेही आठवड्याभरात विविध कार्यक्रमांचे आयोजन करण्यात आले होते.
गृह मंत्रालय
पद्म पुरस्कार-2024 साठी नामांकन अर्ज पाठविण्याचे पोर्टल येत्या 15 सप्टेंबर 2023 पर्यंत खुले
प्रजासत्ताक दिनानिमित्त जाहीर करण्यात येणार्या पद्म पुरस्कार 2024 साठी ऑनलाईन नामांकने/शिफारशी, करण्यासाठीचे पोर्टल, दिनांक 1 मे 2023 रोजी पासून सुरू झालेले असून, यावर्षी पद्म पुरस्कारांसाठी नामांकने सादर करण्याची अंतिम तारीख 15 सप्टेंबर 2023 आहे. या पद्म पुरस्कारांसाठी नामांकन/शिफारशी राष्ट्रीय पुरस्कार पोर्टलवर  ऑनलाइन पद्धतीने स्वीकारणे सुरू आहे.
पद्म पुरस्कार- पद्मविभूषण, पद्मभूषण आणि पद्मश्री, हे देशातील सर्वोच्च नागरी पुरस्कार आहेत. 1954 मध्ये स्थापन झालेल्या या पुरस्कारांची घोषणा दरवर्षी प्रजासत्ताक दिनी केली जाते. कला, साहित्य आणि शिक्षण, क्रीडा, वैद्यक, सामाजिक कार्य, विज्ञान आणि अभियांत्रिकी, सार्वजनिक व्यवहार, नागरी यांसारख्या सर्व क्षेत्रांत/विषयांमध्ये विशिष्ट आणि असाधारण कामगिरी/सेवा करून 'वैशिष्ट्यपूर्ण कार्य' करणाऱ्या व्यक्तींना हा पुरस्कार दिला जातो. सेवा, व्यापार आणि उद्योग या क्षेत्रांत वंश, व्यवसाय, पद किंवा लिंग असा भेद न करता महत्वपूर्ण कार्य करणाऱ्या सर्व व्यक्ती या पुरस्कारांसाठी पात्र असतात.
डॉक्टर आणि शास्त्रज्ञ वगळता सार्वजनिक उपक्रमांमधून काम करणारे सरकारी कर्मचारी पद्म पुरस्कारांसाठी पात्र नाहीत.
पद्म पुरस्कारांचे रूपांतर “जन पद्म पुरस्कार” मध्ये करण्यासाठी सरकार प्रतिबद्ध आहे. म्हणून सर्व नागरिकांना विनंती आहे की त्यांनी स्वतःच्या नावासह त्या व्यक्तींसाठी नामांकने/शिफारशी कराव्यात. महिला, समाजातील दुर्बल घटक, अनुसूचित जाती आणि जमाती, दिव्यांग व्यक्ती आणि समाजाची निःस्वार्थ सेवा करणार्या प्रतिभावान व्यक्तींची ओळख करून देण्यासाठी सर्व नागरीक एकत्रित प्रयत्न करू शकतात.
https://awards.gov.in या राष्ट्रीय पुरस्कार पोर्टलवर उपलब्ध असलेल्या स्वरुपात निर्दिष्ट केलेले सर्व संबंधित तपशीलांसह ही नामांकने/शिफारशी केल्या जाव्यात तसेच, त्यांची सुस्पष्टपणे वैशिष्ट्यपूर्ण आणि असाधारण कामगिरी समोर आणून त्यांच्या सेवेसंबंधीत क्षेत्रात/प्रकारात शिफारस केलेली असावी. या संदर्भातील सर्व तपशील गृह मंत्रालयाच्या संकेतस्थळावर  आणि पद्म पुरस्कार पोर्टलवर  'पुरस्कार आणि पदके' या शीर्षकाखाली देखील उपलब्ध आहेत).
या पुरस्कारांशी संबंधित कायदे आणि नियम https://padmaawards.gov.in/AboutAwards.aspx या संकेतस्थळावर उपलब्ध आहेत.
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 109.08 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 10,126 नवे रुग्ण आढळले. गेल्या 266 दिवसांतील सर्वात कमी संख्या
सध्या रुग्ण बरे होण्याचा दर 98.25%; मार्च 2020 पासून सर्वोच्च स्तरावर
गेल्या 24 तासांत 11,982 रुग्ण कोविडमुक्त; बरे झालेल्या एकूण रुग्णांची संख्या 3,37,75,086
देशात एकूण रुग्णांच्या तुलनेत उपचाराधीन रुग्णांचे प्रमाण 1% टक्क्यापेक्षाही कमी, सध्या हे प्रमाण 0.41%; मार्च 2020 पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,40,638; गेल्या 263 दिवसांतील सर्वात कमी संख्या
दैनंदिन पॉझिटिव्हीटी दर  गेल्या 36 दिवसांपासून सातत्याने 2% पेक्षा कमी
साप्ताहिक पॉझिटिव्हीटी दर  गेल्या 46 दिवसांपासून सातत्याने 2% पेक्षा कमी
आतापर्यंत एकूण 61.72 कोटी चाचण्या करण्यात आल्या.
दूरसंचार आणि माहिती तंत्रज्ञान मंत्रालय
भारतात सर्वाधिक थेट परदेशी गुंतवणूक यावी यासाठी विशेष प्रयत्न करण्याची गरज: रवी शंकर प्रसाद
नवी दिल्ली, 24 सप्टेंबर 2019
दळणवळण आणि संपर्क क्षेत्रात भारत आज जगातली दुसऱ्या क्रमांकाची सर्वात मोठी बाजारपेठ आहे आणि सध्या आमुलाग्र बदलाच्या उंबरठ्यावर असलेल्या या क्षेत्रात मोठ्या प्रमाणात थेट परदेशी गुंतवणुकीची गरज आहे असे मत केंद्रीय माहिती आणि दळणवळण मंत्री रवीशंकर प्रसाद यांनी व्यक्त केले. नवी दिल्लीत आज ‘इनवेस्ट डिजिकॉम-2019’ या चर्चासत्रात ते बोलत होते. सरकारने अलीकडेच कॉर्पोरेट करात कपात केली आहे. यामुळे परदेशी गुंतवणुकीचा ओघ वाढेल अशी आशा त्यांनी व्यक्त केली. उत्पादन क्षेत्रालाही करातून दिलेली सवलत या क्षेत्रांसाठी प्रोत्साहन देणारी ठरेल असे ते म्हणाले. ॲपल आणि इतर टेलीकम्युनिकेशन कंपन्यांनी भारतात येऊन उत्पादन करावे आणि निर्यातही करावी असे आवाहन त्यांनी केले.
गेल्या काही वर्षात देशातल्या थेट परदेशी गुंतवणुकीमध्ये मोठी वाढ झाली आहे. 2019 या आर्थिक वर्षात देशात 64 अब्ज डॉलर्स इतकी गुंतवणूक आली त्यापैकी 2.67 अब्ज गुंतवणूक टेलीकॉम क्षेत्रात आली आहे तर इलेक्ट्रॉनिक्स, कॉम्प्युटर सॉफ्टवेअर आणि हार्डवेअरमध्ये 6.4 अब्ज इतकी थेट परदेशी गुंतवणूक आली आहे असे त्यांनी सांगितले.
कृत्रिम बुद्धीमत्ता, मशीन लर्निंग आणि अशा अत्याधुनिक तंत्रज्ञानाचा वापर डिजिटल इंडियासाठी केला जात आहे असे त्यांनी सांगितले. भारतात सध्या टेलिकॉम क्षेत्रासाठी अत्यंत अनुकूल काळ असून परदेशी गुंतवणुकदारांनी येथे येऊन गुंतवणूक करावी अशी अपेक्षा त्यांनी व्यक्त केली.
B.Gokhale/R.Aghor/P.Malandkar
(Visitor Counter : 131
आरोग्य आणि कुटुंब कल्याण मंत्रालय
डॉ. हर्ष वर्धन यांनी इंडियन इन्स्टिट्यूट ऑफ मास कम्युनिकेशनच्या  विद्यार्थ्यांना डिजिटली संबोधित केले
"पोलिओविरूद्धच्या भारताच्या लढ्यात ''आरोग्य पत्रकारिता" केंद्रस्थानी होती
2025 पर्यंत क्षयरोगाचे निर्मूलन करण्यासाठी डॉ. हर्ष वर्धन यांनी उदयोन्मुख पत्रकारांची मागितली मदत
नवी दिल्ली, 27 नोव्हेंबर 2020
केंद्रीय आरोग्य आणि कुटुंब कल्याण मंत्री डॉ. हर्ष वर्धन यांनी आज इंडियन इन्स्टिट्यूट ऑफ मास कम्युनिकेशन  च्या विद्यार्थ्यांना डिजिटल माध्यमातून संबोधित केले.
कार्यक्रमाच्या प्रारंभी डॉ वर्धन यांनी विद्यार्थ्यांचे स्वागत केले आणि उदयोन्मुख पत्रकारांशी संवाद साधण्यासाठी आमंत्रित केल्याबद्दल आभार मानले. डॉ वर्धन यांनी नमूद केले की, "लोकशाहीचा चौथा स्तंभ म्हणून माध्यमे लोकांचा दृष्टिकोन ठरवण्यात महत्वाची भूमिका निभावतात. त्यामुळे पत्रकारांच्या खांद्यावर मोठी जबाबदारी आहे.”
गेल्या 11 महिन्यांपासून महामारीच्या काळात पत्रकारांच्या प्रयत्नांचे कौतुक करताना डॉ वर्धन म्हणाले, “जनतेला माहिती देण्यासाठी पत्रकारांनी चोवीस तास काम केले. जानेवारी 2020 पासून सुरू झालेले कोविड युद्ध आता अकराव्या महिन्यात आहे. या प्रवासादरम्यान माध्यमे एक सक्रिय भागीदार राहिली आहेत. . ” लोकांना माहिती देण्याच्या प्रयत्नात ज्यांनी आपले बलिदान दिले अशा व्यक्तींना त्यांनी श्रद्धांजली वाहिली. “माझ्या कोरोना योद्धयांच्या यादीमध्ये पत्रकारांचा देखील समावेश आहे”, असे ते म्हणाले.
पोलिओ विरूद्धच्या लढाई दरम्यान पत्रकारांच्या योगदानाचे स्मरण करताना ते म्हणाले, “पोलिओविरूद्धच्या भारताच्या लढ्यात आरोग्य पत्रकारिता केंद्रस्थानी होती. ज्या काळात देशात 60% पोलिओग्रस्त होते, त्यावेळी पोलिओमुक्त भारताचे स्वप्न पाहणे हे वास्तवापलिकडचे होते. पत्रकारांच्या सकारात्मक योगदानामुळे हा राष्ट्रीय कार्यक्रम यशस्वी बनवण्यास मदत झाली आहे. ”
2025 पर्यंत क्षयरोग निर्मूलनासाठी पत्रकारांची मदत घेताना डॉ वर्धन म्हणाले, “ क्षयरोग निर्मूलन कार्यक्रमात मनापासून सहभागी होण्याचे आणि हे स्वप्न साकार करण्याचे तुम्हा सर्वाना मी आवाहन करतो. पत्रकारांचा सक्रिय सहभाग लोकांमध्ये मोठ्या प्रमाणात जागरूकता निर्माण करण्यास मदत करेल.
ते पुढे म्हणाले, “माध्यमांनी अविश्वसनीय माहिती प्रसारित करण्यापासून स्वत: ला रोखले पाहिजे. विश्वासार्ह माहितीसाठी लोक माध्यमांवर विश्वास ठेवतात. जनतेला विश्वासार्ह आणि सत्यापित माहिती पुरवणे हे प्रत्येक पत्रकाराचे कर्तव्य आहे. असत्य बातम्या लोकांपर्यंत येणे धोकादायक आहे आणि यामुळे मोठे नुकसान होऊ शकते. "
डॉ. वर्धन यांनी आयआयएमसी आणि आरोग्य मंत्रालय यांच्यात सहकार्यात्मक कार्यक्रम सुरू करण्याचा प्रस्ताव दिला जो आरोग्य आणि विज्ञान या क्षेत्रातील उदयोन्मुख पत्रकारांसाठी शिकण्याचा एक चांगला अनुभव असेल.
आय.आय.एम.सी.चे महासंचालक प्रा.संजय द्विवेदी, आय.आय.एम.सी. चे अतिरिक्त महासंचालक  के. सतीश नंबुदिरीपाद, कार्यक्रमाच्या निमंत्रक प्रा. सुरभी दहिया आणि कार्यक्रमाचे सह-निमंत्रक प्रा  प्रमोद कुमार कार्यक्रमाला उपस्थित होते.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
पॅरालिम्पिक्समधील टेबल टेनिस स्पर्धेत रौप्य पदक जिंकल्याबद्दल पंतप्रधानांकडून भाविना पटेलचे अभिनंदन
नवी दिल्ली 29 ऑगस्ट 2021
टोक्यो येथील पॅरालिम्पिक्समध्ये टेबल टेनिस स्पर्धेत रौप्य पदक जिंकल्याबद्दल पंतप्रधान नरेंद्र मोदी यांनी भाविना पटेलचे अभिनंदन केले आहे.
ट्विटद्वारे पंतप्रधान म्हणाले की :
``उल्लेखनीय कामगिरी करीत भाविना पटेल यांनी इतिहास रचला आहे ! त्यांनी ऐतिहासिक रौप्य पदक मायदेशी आणले आहे. त्यासाठी त्यांचे मनापासून अभिनंदन. त्यांच्या आयुष्याचा प्रवास प्रेरणादायी आहे आणि तो अधिकाधिक तरूणांना क्रीडा क्षेत्राकडे आकर्षित करेल. #Paralympics``
माहिती आणि प्रसारण मंत्रालय
इफ्फी 52 च्या उद्घाटन सोहळ्यात हंगेरियन चित्रपटनिर्माते इस्तेवान साबो यांचा सत्यजित रे जीवनगौरव पुरस्काराने सन्मान
भारतीयांना माझ्या चित्रपटांविषयी माहिती आहे, आणि काहींना ते आवडतातही, हे कळल्याने मी सद्गदित झालो आहे : इस्तेवान साबो
सत्यजित रे यांचा तेजस्वी करिष्मा कायम माझ्या स्मृतिपटलावर कोरलेला : इस्तेवान साबो
पणजी, 20 नोव्हेंबर 2021
52 वा भारतीय आंतरराष्ट्रीय चित्रपट महोत्सव –इफ्फिचा उद्घाटन सोहळा आज  गोव्याची राजधानी पणजी इथे झाला, या सोहळ्यात सुप्रसिद्ध हंगेरियन चित्रपट निर्माते इस्तेवान साबो,यांना सत्यजित रे जीवनगौरव पुरस्काराने सन्मानित करण्यात आले.
जागतिक सिनेमामध्ये अतुलनीय सहभागाबद्द्ल 52 व्या इफ्फीमध्ये इस्तेवान साबो यांना हा जीवनगौरव पुरस्कार देण्यात आला आहे. आज सुरु झालेला हा महोत्सव 28 नोव्हेंबर पर्यंत चालणार आहे.
विलक्षण प्रतिभा लाभलेले इस्तेवान साबोयांचा 1981 साली आलेला पहिलाच चित्रपट, ‘मेफिस्तो’ला जगभरातील चित्रपट रसिक आणि समीक्षकांची पसंती मिळाली होती. एवढेच नाही, तर सर्वोत्तम परदेशी भाषिक चित्रपटांच्या स्पर्धेत, पहिला ऑस्कर म्हणजेच अकादमी पुरस्कार मिळवणारा हा पहिलाच हंगेरियन चित्रपट ठरला. भाषेची बंधने ओलांडून, हा चित्रपट जगभरात पोहोचला आणि जगभारातल्या चित्रपट रसिकांच्या काळजाला त्याने हात घातला.
या पुरस्काराबद्द्ल व्हिडीओ संदेशाच्या माध्यमातून, आपली प्रतिक्रिया व्यक्त करतांना, इस्तेवान साबो म्हणाले, “भारतीयांना माझे चित्रपट माहिती आहे, एवढंच नाही, तर त्यांना माझे चित्रपट माहिती आहेत, हे समजल्याने मी हेलावून गेलो आहे.”
सत्यजित रे जीवनगौरव पुरस्कार मिळाल्याबद्दल आभार व्यक्त करतांना,इस्तेवान साबो यांनी, ज्येष्ठ चित्रपट निर्माते, सत्यजित रे यांच्याशी झालेल्या भेटीबद्दलच्या आठवणींना उजाळा दिला. 30 वर्षांपूर्वी तेव्हाच्या मद्रास इथे ही भेट झाली होती. “ रे यांनी मला आणि माझ्या पत्नीला भोजनाचे आमंत्रण दिले होते. त्यावेळी आमच्यात त्यांच्या चित्रपटांविषयी आणि चित्रपट-निर्मिती विषयी, एकूणच या व्यवसायाविषयी अत्यंत दर्जेदार चर्चा झाली. ही सर्वंकष चर्चा माझ्यासाठी कायम अविस्मरणीय असेल.”
आपल्या जुन्या मित्राच्या नावाने पुरस्कार दिल्याबद्दल इफ्फिचे आभार मानताना इस्तेवान साबो म्हणाले, “ रे यांचा तेजस्वी चेहरा आणि करिश्मा माझ्या कायम स्मरणात राहील.”
हॉलिवूड चित्रपट निर्माते मार्टिन स्कॉरसेसी यांना देखील आज 52 व्या इफफी उद्घाटन सोहळ्यात सत्यजित रे जीवनगौरव पुरस्कार देण्यात आला.
सत्यजित रे हे आधुनिक चित्रपट सृष्टीची पायाभरणी करणाऱ्यांपैकी एक होते आणि जगभरातल्या चित्रपट चाहत्यांसाठी पूजनीय आहेत. त्यांच्या ‘द अपू’ ही चित्रपट त्रिवेणी आणि ‘द म्युझिक रूम’ या कलाकृतींनी भारतीय चित्रपट सृष्टीच्या इतिहासात त्यांची जागा घट्ट केली. या कलाकृती आजही तेवढ्याच लोकप्रिय आहेत.
सत्यजित रे आजही चित्रपट क्षेत्रातील कोट्यवधी कलाकारांसाठी आशेचा किरण आणि कल्पनांचा प्रेरणास्रोत आहे. आज आपण स्वातंत्र्याचा अमृत महोत्सव आणि महान चित्रपट निर्माता दिग्दर्शकाचं जन्म शताब्दी वर्ष साजरे करत आहोत, त्यामुळे असं निर्णय घेण्यात आला आहे, की यापुढे इफ्फीचा जीवन गौरव पुरस्कार यापुढे सत्यजित रे जीवन गौरव पुरस्कार म्हणून ओळखला जाईल.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
निती आयोग
नीति आयोगाने एसडीजी इंडिया ईडेक्स अर्थात शाश्वत विकास लक्ष्य आणि डॅशबोर्डचं केले प्रकाशन
नवी दिल्ली, 30 डिसेंबर 2019
नीति आयोगाने आज शाश्वत विकास लक्ष्य अर्थात एसडीजी इंडिया इंडेक्स प्रकाशित केले. यामध्ये 2030चे शाश्वत विकासाचे लक्ष्य गाठण्याचे उद्दिष्ट साध्य करण्यात राज्य आणि केंद्रशासित प्रदेशांनी केलेली प्रगती दर्शवण्यात आली आहे.
केंद्रीय संख्याशास्त्र आणि प्रकल्प अंमलबजावणी मंत्रालय, भारतातील संयुक्त राष्ट्र कार्यालये आणि जागतिक हरित विकास संस्था यांनी एसडीजी इंडिया इंडेक्स संयुक्तरित्या विकसित केला आहे. नीति आयोगाचे उपाध्यक्ष डॉ. राजीव कुमार, सदस्य, मुख्य कार्यकारी अधिकारी तसेच संयुक्त राष्ट्र आणि संख्याशास्त्र विभागातील वरिष्ठ अधिकारी यावेळी उपस्थित होते.
2030चे लक्ष्य गाठण्यासाठी पंतप्रधान मोदी यांच्या नेतृत्वाखालील सरकार कोणतीही कसर बाकी ठेवणार नाही, असे नीति आयोगाचे उपाध्यक्ष डॉ. राजीव कुमार यांनी सांगितले.
शाश्वत विकासाचे लक्ष्य गाठण्यासाठी 2020 मध्ये संपूर्ण जग कृतीशील दशकात प्रवेश करणार आहे. त्यामुळेच आत्ताच कृती करण्याची वेळ आहे, असंही ते म्हणाले.
शाश्वत विकास लक्ष्याबाबतच्या विकासाचे मोजमाप करणारा भारत हा जगातील सरकारच्या नेतृत्वाखालील पहिलाच देश आहे.
S.Tupe/J.Patankar/D.Rane
(Visitor Counter : 218
कोळसा मंत्रालय
केंद्रीय खाण मंत्रालयाने नुकत्याच हाती घेतलेल्या प्रक्रियेद्वारे पाच राज्यांतील 10 कोळसा खाणींचे लिलाव केले पूर्ण
या सर्व खाणींमध्ये एकत्रितपणे 1716.21 दशलक्ष टन कोळशाचा साठा असण्याची शक्यता आहे
व्यावसायिक कोळसा खाण लिलाव प्रक्रियेद्वारे आतापर्यंत 42 खाणींचे लिलाव करण्यात आले
केंद्रीय कोळसा मंत्रालयाने सीएमएसपी अर्थात कोळसा खनन  कायद्याअंतर्गत 13 व्या भागाच्या आणि एमएमडीआर अर्थात खाण आणि खनिजे  कायद्याच्या तिसऱ्या भागा अंतर्गत व्यावसायिक उत्खननासाठी कोळसा खाणींचे लिलाव सुरु केले. ई-लिलाव पद्धतीने झालेल्या या प्रक्रियेत एकूण 10 कोळसा खाणींसाठी लिलाव प्रक्रिया राबविण्यात आली. यापैकी 6 कोळसा खाणी सीएमएसपी खाणी आहेत तर उर्वरित एमएमडीआर खाणी आहेत. या सर्व कोळसा खाणींचा तपशील खाली दिला आहे:-
• नऊ कोळसा खाणी पूर्णपणे संशोधित करण्यात आल्या आहेत तर एक खाण अंशतः संशोधित केली आहे;
• या सर्व खाणींमध्ये एकूण 1716.211 दशलक्ष टन भूगर्भीय कोळसा साठा आहे.
• या कोळसा खाणींची एकंदर पीआरसी 22.014 दशलक्ष टन प्रती वर्ष आहे.
या लिलाव प्रक्रियेत महाराष्ट्रातील माजरा येथील कोळसा खाणीचा समावेश आहे. या ठिकाणी 31.036 दशलक्ष टन भूगर्भीय कोळशाचे साठे आहेत. या उत्खननासाठी 72 कोटी रुपयांची भांडवली गुंतवणूक करावी लागणार असून त्यातून 76.26 कोटी रुपयांचा वार्षिक महसूल मिळणार आहे.
खाणनिहाय तपशील खालीलप्रमाणे आहेत :
|
|
S. No
|
|
Name of the State
|
|
Name of the Mine
|
|
Geological Reserves 
|
|
PRC

|
|
Annual Revenue projected based on the PRC of mine 
|
|
Estimated Capital Investment 
|
|
Estimated Total Employment
|
|
1
|
|
Arunachal Pradesh
|
|
Namchik Namphuk
|
|
14.970
|
|
0.20
|
|
422.49
|
|
30.00
|
|
100|
|
Sub-Total
|
|
14.970
|
|
0.20
|
|
422.49
|
|
30.00
|
|
100
|
|
2
|
|
Assam
|
|
Koilajan
|
|
0.058
|
|
0.004
|
|
2.54
|
|
0.60
|
|
10
नवीन आणि नवीकरणीय ऊर्जा मंत्रालय
नवीकरणीय ऊर्जा प्रकल्पांना अर्थपुरवठा करण्याच्या उद्देशाने इरेडाचा बँक ऑफ महाराष्ट्रसोबत सामंजस्य करार
नवी दिल्ली, 18 सप्टेंबर 2023
नूतन आणि नवीकरणीय ऊर्जा मंत्रालय प्रशासानच्या अखत्यारीतल्या मिनी रत्न  उपक्रम असलेली भारतीय अक्षय उर्जा विकास संस्था [Indian Renewable Energy Development Agency ] आणि बँक ऑफ महाराष्ट्र यांनी आज दि. 18 सप्टेंबर 2023 रोजी एका सामंजस्य करारावर स्वाक्षऱ्या केल्या. देशभरातल्या विविध प्रकारच्या नवीकरणीय ऊर्जा प्रकल्पांकरता सह-कर्ज वितरण आणि कर्जाच्या समुहीकरणाला चालना देणे आणि या प्रक्रियेचे सुलभीकरण करण्याच्या उद्देशाने हा परस्पर सहकार्यविषयक सामंजस्य करार केला गेला आहे.
ऊर्जा प्रकल्पांकरता सह-कर्ज वितरण आणि सहनिर्मितीसाठी पाठबळ देणे, कर्जांचे सिंडिकेशन आणि अंडरराइटिंगची सुविधा, भारतीय अक्षय उर्जा विकास संस्थेच्या कर्जदारांसाठी विश्वस्त संस्था आणि धारण खात्याचे व्यवस्थापन करणे आणि भारतीय अक्षय उर्जा विकास संस्था अर्थात इरेडाद्वारे वितरीत कर्जाकरता 3-4 वर्षांच्या कालावधीसाठी स्थिर व्याजदर राखण्यासाठीची वचनबद्धता अशा अनेक सेवांचा या सामंजस्य करारात समावेश केला गेला आहे. या करारानुसार बँक ऑफ महाराष्ट्रला भारतीय अक्षय उर्जा विकास संस्था अर्थात इरेडाने जारी केलेल्या रोख्यांमध्ये, त्या त्या रोख्यांसाठी नमूद अटीशर्तींवर गुंतवणूकही करता येणार आहे.
इरेडाच्या नवी दिल्ली इथल्या व्यवसाय केंद्रात या करारावर स्वाक्षरीसंबंधीची औपचारीक बैठक झाली. यावेळी इरेडाचे महाव्यवस्थापक  भरतसिंह राजपूत आणि बँक ऑफ महाराष्ट्रचे महाव्यवस्थापक  राजेश सिंह यांनी या सामंजस्य करारावर स्वाक्षऱ्या केल्या. इरेडाचे अध्यक्ष आणि व्यवस्थापकीय संचालक प्रदीपकुमार दास यांच्यासह दोन्ही संस्थांचे वरिष्ठ अधिकारी यावेळी उपस्थित होते.
बँक ऑफ महाराष्ट्रसोबतचा हा सामंजस्य करार म्हणजे देशात अक्षय ऊर्जेच्या अवलंबाच्या प्रक्रियेला चालना देण्यासाठी सुरू असलेल्या आमच्या प्रयत्नांमधले आणखी एक महत्त्वाचे पाऊल असल्याची भावना इरेडाचे अध्यक्ष आणि व्यवस्थापकीय संचालक दास यांनी यावेळी व्यक्त केली. या प्रक्रियेत सहभागी होत हरित ऊर्जा प्रकल्पांसाठी एक मजबूत अर्थविषयक परिसंस्था उभी करण्याचा, आणि या माध्यमातून समाजातील अधिकाधिक घटक आणि उद्योगक्षेत्रांना स्वच्छ आणि शाश्वत ऊर्जा उपलब्ध होऊ शकेल याची सुनिश्चिती करण्याचे उद्दिष्ट आपण समोर ठेवले असल्याचे त्यांनी सांगितले. भारत 2070 पर्यंत निव्वळ शून्य कार्बन उत्सर्जनाचे उद्दिष्ट गाठेल असा संकल्प प्रधानमंत्री नरेंद्र मोदी यांनी मांडला आहे, तो साध्य करण्यासाठी वित्तीय संस्था आणि सरकारी यंत्रणांनी एकत्र काम करणे गरजेचे आहे, आणि त्याचेच महत्व या भागीदारीतून अधोरेखीत होत असल्याचेही त्यांनी नमूद केले.
नवीकरणीय ऊर्जा उद्योग क्षेत्रासह, उदयाला येत असलेल्या हरीत हायड्रोजन आणि समुद्री किनाऱ्या लगतच्या वाऱ्यांपासून उर्जा निर्मिती उद्योग क्षेत्राला मोठ्या प्रमाणात निधीची आवश्यकता आहे. याचीच पूर्तता करण्याच्या उद्देशाने, इरेडाने सार्वजनिक क्षेत्रातील बँका आणि वित्तीय संस्थांबरोबर मोठ्या स्वरुपाच्या प्रकल्पांना परस्पर सहकार्याने सह-कर्जाचा पुरवठा करता यावा यासाठी सामंजस्य करारांवर स्वाक्षऱ्या केल्या आहेत.S.Kakade/T.Pawar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
पंतप्रधान कार्यालय
काश्मीरची समृद्ध संस्कृती, कला आणि हस्तकलेचे दर्शन घडवणाऱ्या 'वितस्ता' कार्यक्रमाची पंतप्रधानांनी केली प्रशंसा
पंतप्रधान नरेंद्र मोदी यांनी काश्मीरची समृद्ध संस्कृती, कला आणि हस्तकलेचे प्रदर्शन करणाऱ्या सांस्कृतिक मंत्रालयाच्या वितस्ता कार्यक्रमाची प्रशंसा केली आहे.
काश्मीरची समृद्ध संस्कृती, कला आणि हस्तकलेचे प्रदर्शन करण्यासाठी सांस्कृतिक मंत्रालयाने 27 ते 30 जानेवारी 2023 या दरम्यान वितस्ता हा कार्यक्रम आयोजित केला आहे.या कार्यक्रमाद्वारे काश्मीरची ऐतिहासिक ओळख इतर राज्यांपर्यंत पोहोचली असून ते ‘एक भारत श्रेष्ठ भारत’ च्या भावनेचे प्रतीक आहे.
अमृतमहोत्सवाच्या ट्विट थ्रेडला प्रतिसाद देताना पंतप्रधानांनी आपल्या ट्विटर संदेशात म्हटले आहे;
"काश्मीरची समृद्ध परंपरा, विविधता आणि वैशिष्ट्ये यांचा अनुभव देणारी अद्भुत झलक!"
माहिती आणि प्रसारण मंत्रालय
कान चित्रपट महोत्सवात भारत - प्रत्यक्ष स्थळावरून डी डी इंडियाचं वृत्तांकन
नवी दिल्ली, 19 मे 2022
फेस्टिव्हल डी कान चा अनुभव प्रत्यक्ष स्वरूपात घेणे, या चित्रपट महोत्सवाला जवळून अनुभवणे ही प्रत्येक चित्रपटप्रेमी रसिकाची परमोच्च इच्छा असते, भारतीय चित्रपटप्रेमी रसिक प्रेक्षकांना हा अनुभव म्हणजे एका उत्कृष्ट चित्रपट प्रवासाचा वास्तवापेक्षा भव्य असा वैशिष्ट्यपूर्ण भावबंध आहे. दूरदर्शनची आंतरराष्ट्रीय वाहिनी डी डी इंडिया तुम्हाला एका आगळ्या प्रवासाला नेत आहे जिथे तुम्हाला जागतिकस्तरावरच्या चित्रपट जगताची वैविध्यपूर्ण वैशिष्ट्य जाणून घेता येतील. डी डी इंडिया ही एकमेव वृत्तवाहिनी भारतातून या महोत्सवाचे प्रत्यक्ष वार्तांकन करत आहे.
चित्रपट क्षेत्रातल्या असंख्य तारे-तारकांच्या उपस्थितीत झालेल्या भारतीय दालनाच्या उदघाटना दरम्यान डी डी इंडियाने संपूर्ण कार्यक्रमाचे वार्तांकन केले. याशिवाय डीडी इंडिया आणि डीडी न्यूज या वाहिन्यांवर इंडिया ऍट कान’ हा अर्ध्या तासाचा कार्यक्रम दररोज सुरू आहे. या कार्यक्रमात महोत्सवातली ऊर्जा आणि विविध भावभावनांचे दर्शन होते, चित्रपटसृष्टीतले उदयोन्मुख ट्रेंड, 21 व्या शतकातील चित्रपट महोत्सवांची प्रासंगिकता आणि दृश्य प्रतिमांची भावविभोर मांडणी यामुळे हा कार्यक्रम प्रेक्षकांना कानचा विलक्षण समृद्ध असा अनुभव देऊन जातो. त्यासह भारताची प्रतिमा "आशय केंद्र" म्हणून उदयाला येत असल्याचं या कार्यक्रमातून प्रतीत होते. डी डी इंडिया, तिथे उपस्थित असलेल्या दिग्गज कलाकारांच्या मुलाखती घेत असल्याने त्यांचे जीवन कार्य आणि कारकीर्द याविषयी अधिक माहिती जाणून घेता येते.
कान महोत्सवाच्या या आवृत्तीत भारताला सन्माननीय देशाचा बहुमान लाभला असल्याने, डीडी इंडिया, प्रेक्षकांना कान चित्रपट क्षेत्रातल्या उदयोन्मुख दिग्गज कलाकारांशी जोडत आहे. जगातील सर्वाधिक चित्रपट निर्मिती करणारा देश म्हणून ओळख असलेल्या भारतातल्या चित्रपटांसाठी आशयघन कथा शोधण्याचा शेखर कपूर यांचा प्रयत्न, जगाचे आशय केंद्र बनण्याच्या भारताच्या अफाट क्षमतेबद्दल नवाजुद्दीन सिद्दीकी यांचे विचार आणि ग्रॅमी पुरस्कार विजेते रिकी केज यांनी महोत्सवाच्या चैतन्यदायी ऊर्जेबद्दल व्यक्त केलेली भावना, हे सर्व पैलू प्रत्यक्ष महोत्सवाच्या स्थळापासून आकर्षक चॅट्ससह स्क्रीनवर दाखवले जात आहेत.
'इंडिया ऍट कान’ हा दैनंदिन कार्यक्रम डी डी इंडिया वर रोज रात्री दहा वाजता आणि डी डी न्यूज वर साडे दहा वाजता बघता येईल. कान चित्रपट महोत्सव 2022 पाहण्यासाठी खाली दिलेला QR code स्कॅन करा.S.Tupe/B.Sonatakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
रेल्वे मंत्रालय
रेल्वेच्या माध्यमातून घरपोच वितरण सेवा
नवी दिल्ली, 6 एप्रिल 2022
भारतीय टपाल विभाग आणि भारतीय रेल्वेची ‘संयुक्त पार्सल उत्पादन’  सेवा विकसित केली जात आहे,यामध्ये टपाल विभागाकडून फर्स्ट-माईल आणि लास्ट-माईल कनेक्टिव्हिटी प्रदान केली जाईल आणि स्थानक ते स्थानक प्रकारची कनेक्टिव्हिटी रेल्वेद्वारे उपलब्ध करून दिली जाईल.म्हणजे पाठवणाऱ्याकडून पार्सल घेणे ,नोंदणी करणे आणि ते पार्सल प्राप्तकर्त्याला घरपोच पोहोचवणे यांसारख्या पार्सल हाताळणी उपाययोजना प्रदान करून व्यवसाय-ते-व्यवसाय आणि व्यवसाय-ते-ग्राहक बाजारावर लक्ष केंद्रित करणे हे जेपीपी सेवेचे उद्दिष्ट आहे.
भारतीय रेल्वे आणि भारतीय टपाल विभागाद्वारे प्रायोगिक प्रकल्पाच्या आधारावर जेपीपी सेवा सुरू करण्यात आली आहे. 31 मार्च 2022 रोजी या प्रकल्पाअंतर्गत सूरत ते वाराणसी ही पहिली सेवा सुरू करण्यात आली.
रेल्वे, दळणवळण आणि इलेक्ट्रॉनिक आणि माहिती तंत्रज्ञान मंत्री अश्विनी वैष्णव यांनी आज लोकसभेत एका प्रश्नाच्या लेखी उत्तरात ही माहिती दिली.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144